CELEX: 62011CN0577
Language: et
Date: 2011-11-21 00:00:00
Title: Kohtuasi C-577/11: Eelotsusetaotlus, mille on esitanud Cour d’appel de Bruxelles (Belgia) 21. novembril 2011 — DKV Belgium versus Association delge des consommateurs test-achats ASBL

4.2.2012   
            
            
               ET
            
            
               Euroopa Liidu Teataja
            
            
               C 32/14
            
         Eelotsusetaotlus, mille on esitanud Cour d’appel de Bruxelles (Belgia) 21. novembril 2011 — DKV Belgium versus Association delge des consommateurs test-achats ASBL
   (Kohtuasi C-577/11)
   2012/C 32/25
   Kohtumenetluse keel: prantsuse
   
      Eelotsusetaotluse esitanud kohus
   
   Cour d’appel de Bruxelles
   
      Põhikohtuasja pooled
   
   
      Apellant: DKV Belgium
   
      Vastustaja: Association delge des consommateurs test-achats ASBL
   
      Eelotsuse küsimused
   
   Kas ühelt poolt direktiivi 92/49/EMÜ (1) artikli 29 [teist lõiku] ja artikli 39 [lõiget] 3 ning direktiivi 73/239/EMÜ (2) artikli 8 lõike 3 [kolmandat lõiku] ja teiselt poolt ELTL artikleid 49 ja 56 tuleb tõlgendada nii, et need keelavad liikmesriikidel selliste ravikindlustuslepingute raames, mis ei ole seotud kutsetegevusega, kehtestada õigusnorme, mille kohaselt kindlustusmakset, maksuvabastust ja kindlustushüvitist saab iga-aastase kindlustusmakse päeval kohandada üksnes:
   
               —
            
            
               tarbijahinnaindeksi alusel;
            
         
               —
            
            
               ühe või mitme konkreetse näitaja alusel ja nende teenustega seotud kulude suhtes, mis on kaetud eraõiguslike ravikindlustuslepingutega [nn meditsiinilised näitajad], juhul kui selle näitaja või nende näitajate muutumine ületab tarbijahinnaindeksit;
            
         
               —
            
            
               loa alusel, mille võib anda kindlustusettevõtjaid kontrolliv ametiasutus, kelle poole asjaomane kindlustusselts on pöördunud, kui see ametiasutus tuvastab, et selle ettevõtja kindlustusmakse tariif, olenemata eelmistes punktides nimetatud näitajate alusel arvutatud muudatustest, põhjustab või võib põhjustada kahju, võimaldades tal seega võtta meetmeid nende tariifide tasakaalustamiseks, mis võivad sisaldada kindlustuskaitse tingimuste muutmist.
            
         
      (1)  Nõukogu 18. juuni 1992. aasta direktiiv 92/49/EMÜ otsekindlustustegevusega, välja arvatud elukindlustustegevusega seotud õigusnormide kooskõlastamise kohta, millega muudetakse direktiive 73/239/EMÜ ja 88/357/EMÜ (kolmas kahjukindlustuse direktiiv) (EÜT L 228, lk 1; ELT eriväljaanne 06/01, lk 346).
   
      (2)  Esimene Nõukogu 24. juuli 1973. aasta direktiiv otsekindlustustegevuse, välja arvatud elukindlustustegevuse alustamise ja jätkamisega seotud õigus- ja haldusnormide kooskõlastamise kohta (EÜT L 228, lk 3; ELT eriväljaanne 06/01, lk 14).